**ნ ა რ ბ ი ლ ი**

საოცარია სიტყვის ბიოგრაფია, სიტყვის ბედი. დრო თავისი საჭიროების მიხედვით ექცევა სიტყვას: ზოგს დაივიწყებს, ზოგსაც დავიწყებულს გაიხსენებს, მზის სინათლეზე გამოიტანს და ყველასათვის მისაწვდომს გახდის. ამის მაგალითი ბევრი იცის მხატვრულმა ლიტერატურამ, ენათმეცნიერებამ.

ჩვენ გვაქვს დაუმუშავებელი მიწის აღმნიშვნელი ცნება - ყამირი. სამაგიეროდ, ჩვენი დროის მხატვრულმა ლიტერატურამ, პრესამ დაივიწყა ყამირის საპირისპირო ცნების დამუშავებული მისის აღმნიშვნელი ტერმინი. ამ ცნებას დღეს ვხვდებით შემდეგ ფორმებში: ნახნავი, ხნული, დაბარული, დაფარცხული და სხვ. მაგრამ ეს ცნებები არ გამოხატავენ საზოგადოდ დამუშავებული მიწის არსს, მათი შინაარსი დამუშავებული მიწის უფრო კონკრეტულ მდგომარეობას გამოხატავს, ვიდრე ზოგადს. ხნული, ნახნავი, დაბარული, გათოხნილი, დაფარცხული და მისთანანი გამოხატავენ წარმოთქმის დროს არსებულ მდგომარეობას. ერთი წლის დასვენებულ (ნასვენ) მიწაზე, თუნდაც ის ათეული წლობით სახნავად ყოფილიყო გამოყენებული, ქართლელი გლეხი არავითარ შემთხვევაში არ იტყვის, ეს მიწა სახნავია, ხნულიაო... გორის, კასპისა და ქარელის რაიონებში გატეხილი, დამუშავებული მიწის აღმნიშვნელ ტერმინად დღესაც "ნ ა რ ბ ი ლ ი" იხმარება.

ეს სიტყვა მართლაც ზუსტად გამოხატავს დამუშავებული, გახვიერებულ-გარბილებული მიწის შინაარსს.

სულხან-საბა ორბელიანის ლექსიკონის განმარტებით, ყამირი - ძველი კორდია, ხოლო ნარბილი - კროდი ნახნავი.

საინტერესოა, რომ ჩვენი დიდი ლექსიკოგრაფის დაკვივებით, კორდი წარმოადგენს დამუშავებულ მიწას ("კორდი - უნამუშავრო მიწა"), ხოლო ნაკროდალი - დამუშავებულ მიწას ("ნაკორდალი - ნარბილი").\*

ნარბილი, როგორც დამუშავებული მიწის აღმნიშვნელი ტერმინი, ხალხური ძირებიდან მოდის და, როგორც ჩანს, ხალხის მეტყველებაში მუდამ სახმარი სიტყვა ყოფილა. ამას ადასტურებს ერთი ხალხური ლექსი "ორხელი და გუთანი". ამ ლექსში ორხელი და გუთანი ერთმანეთს ეკამათებიან. გუთანი დასცინის ორხელას იმის გამო, რომ მას არ შეუძლია ყამირის გატეხა და მუდამ ნარბილ-დამუშავებულ მიწაში დაძვრება.

აი ეს ლექსიც:

**ო რ ხ ე ლ ა:**

ორხელამ შემოგითვალა,

გუთანო, პური მშიანო,

თუ გქონდეს, შემომითვალე,

გადახდა შემიძლიანო.

**გ უ თ ა ნ ი:**

საჭრეთლით დახვრეტილი ხარ,

არ გირევია სატეხი,

მუდამ ნ ა რ ბ ი ლ შ ი დაძვრები,

ერთხელ ყ ა მ ი რ ი გატეხე.

მაშინ სად იყავ, ორხელავ,

მე რომ ძეძვნარი გავტეხე!

ამ ლექსში დაუმუშავებელი მიწის აღმნიშვნელ ტერმინს - ყამირს ისე აშკარად უპირისპირდება დამუშავებული მიწის აღმნიშვნელი ტერმინი - ნარბილი, რომ კომენტარები ზედმეტია.

"ნარბილს" უნდა ჩამოსცილდეს დავიწყების მტვერი, იგი უნდა დადგეს ყამირის პირისპრ. ამის სასარგებლოდ, როგორც ვნახეთ, ლაპარაკობს არა მარტო საბა ორბელიანის ლექსიკონი, არამედ ხალხური პოეზიაც.

"განმარტებით ლექსიკონში" ნ ა რ ბ ი ლ ი ამგვარად არის ახსნილი: "კორდი ნახნვი" (საბა) ეგრეთწოდებულ ნარბილებზედაც თესვის დროს (ფესტვისთვის)..., როგროც წესი, იმატებენ ყველაზე დაბალი ხარისხის... და მეტად დასარეველიანებულ ნაკვეთებს (ი. ლომ.)"

\_\_\_\_\_\_\_\_\_\_